
PATVIRTINTA
Šakių rajono savivaldybės
administracijos direktoriaus
2023 m.                      d. įsakymu Nr. AT-  

ŠAKIŲ RAJONO SAVIVALDYBĖS ADMINISTRACIJOS
ŽVIRGŽDAIČIŲ SENIŪNIJA

2022 METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
Žvirgždaičių seniūnijos misija – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų vykdymą, apibendrinti seniūnijos gyventojų pastabas ir pasiūlymus ir siekti juos įgyvendinti.

STRATEGINIAI TIKSLAI

Atsižvelgiant į Šakių rajono savivaldybės prioritetines kryptis, Žvirgždaičių seniūnijos iškelti tikslai:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.

STRATEGINIUS TIKSLUS ĮGYVENDINANTYS UŽDAVINIAI

Šakių rajono savivaldybės administracijos Žvirgždaičių seniūnijos uždaviniai:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· vykdyti administracinės naštos mažinimą;
· organizuoti užimtumo didinimo programą.

2022 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS 

Šakių rajono savivaldybės administracijos Žvirgždaičių seniūnija, vykdydama savo veiklą, prisidėjo prie Šakių rajono savivaldybės 2022–2024 metų strateginio veiklos plano šių programų įgyvendinimo:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

ŽVIRGŽDAIČIŲ SENIŪNIJOS 2022 METŲ VEIKLOS PLANO ĮGYVENDINIMO APŽVALGA 

Žvirgždaičių seniūnijos pagrindiniai tikslai - šiuolaikiškos susisiekimo sistemos plėtra, socialinių paslaugų aprėpties didinimas, darnaus išteklių naudojimo skatinimas, efektyvaus viešojo valdymo sistemos sukūrimas. Įgyvendinant Žvirgždaičių seniūnijos 2022 metų veiklos plane iškeltus tikslus, seniūnija rūpinosi vietinės reikšmės kelių būkle, taip pat buvo suteikiama reikalinga socialinė pagalba, tvarkomos ir prižiūrimos viešojo naudojimo teritorijos, organizuojama kapinių priežiūra. Seniūnijos gyventojams buvo išduodamos įvairios pažymos, leidimai laidoti ir kiti reikalingi dokumentai, vykdomos gyvenamosios vietos deklaravimo funkcijos, atliekami įstatymų nustatyta tvarka notariniai veiksmai. Taip pat nustatyta tvarka seniūnija teikė valstybės ir savivaldybės institucijoms statistines žinias ir ataskaitas. Seniūnijoje 2022 m. gruodžio 31 d. duomenimis gyveno apie 488 gyventojus. 
2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Žvirgždaičių seniūnijoje patvirtintos dvi seniūnaitijos: Janukiškių ir Žvirgždaičių.

DUOMENYS APIE SENIŪNIJĄ

	1.
	Seniūnijos plotas
	ha
	5644

	2.
	Bendras kelių ir gatvių ilgis
	km
	38,14

	3.
	Gatvių skaičius
	sk.
	11

	4.
	Valomų gatvių ir šaligatvių plotas 
	ha
	14,2

	5.
	Tvarkomų kapinių skaičius
	sk.
	2

	6.
	Kapinių teritorijų plotas
	ha
	1,76

	7.
	Lankytinų vietų seniūnijoje skaičius
	sk.
	3

	8.
	Eksploatuojamų šviestuvų skaičius
	sk.
	59

	9.
	Seniūnijos prižiūrimų želdinių plotas
	ha
	9

	10.
	Socialiai remtinų rizikos šeimų skaičius
	vnt.
	20





ŽVIRGŽDAIČIŲ SENIŪNIJOS 2022 METŲ VEIKLOS PLANO ĮGYVENDINIMO APŽVALGA

Įgyvendinant Žvirgždaičių seniūnijos 2022 metų veiklos planą buvo siekiama prisidėti prie Šakių rajono savivaldybės 2022–2024 metų strateginiame plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Žvirgždaičių seniūnija 2022 m. įgyvendino: 
            Šakių rajono savivaldybės strateginio 2022–2024 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių ir gatvių priežiūra“ veikla „Seniūnijos kelių lyginimas, žvyravimas, sniego valymas“. Įgyvendinant šią priemonę, buvo lyginami, žvyruojami seniūnijos keliai. Prižiūrėti apie 38,14 km seniūnijai priskirtų kelių ir gatvių, buvo atliekami kelio duobių užtaisymo darbai. Sniego valymas seniūnijos teritorijoje esančių kelių ir gyvenviečių gatvių buvo atliekamas pagal poreikį. Pagal Žvirgždaičių seniūnijos vietinės reikšmės kelių (gatvių) tiesimo, taisymo (remonto) prioritetinį sąrašą 2022–2024 metams, atliktas asfalto dangos duobių remontas, 150 m2, 4076,49 Eur. – savivaldybės lėšos. Vyko vietinės reikšmės kelių tvarkymo darbai: autogreideriu profiliuojami žvyrkeliai – 62 km, lyginami ir skutami kelkraščiai, kai kelio danga žvyro – 1 km, grunto transportavimas savivarčiais 1 km atstumu, pakraunant ekskavatoriumi – 46 m3, užtaisytos kelių išdaužos, užpilant naujas medžiagas, kai sluoksnio storis iki 150 mm – 261 m3. Įsigyta ir panaudota 12 tonų smėlio – druskos mišinio, pagal poreikį barstyti keliai, sankryžos. Ataskaitiniais metais seniūnijos keliai ir gatvės buvo tvarkomi įvertinus jų būklę bei eismo intensyvumą. Skirtas finansavimas 13840,00 Eur., panaudota 13836,00 Eur.
Šakių rajono savivaldybės strateginio 2022–2024 metų veiklos plano programos kodas 13 „Socialinės ir sveikatos apsaugos programa“ seniūnijos tikslo „Socialinių paslaugų aprėpties didinimas“ „Finansinės pagalbos rajono gyventojams teikimas ir didinimas“ priemonę „Teikti socialines paslaugas seniūnijos gyventojams“. „Socialinių paslaugų administravimas seniūnijoje“ - įgyvendinant šią veiklą lėšos buvo naudojamos sunkumus patiriančių šeimų, turinčių negalią seniūnijos gyventojų lankymui, transporto išlaidoms ir visuomenei naudingus darbus atliekantiems asmenims, darbo priemonių įsigijimui. Visuomenei naudingiems darbams buvo pasitelkta apie 25 seniūnijos gyventojų, kurie atliko įvairius aplinkos tvarkymo darbus. Vienkartinės pašalpos buvo skirtos šešiems seniūnijos gyventojams, panaudota 600,00 Eur. Skirtas finansavimas 2770,00 Eur., panaudota 2770,00 Eur.
Šakių rajono savivaldybės strateginio 2022–2024 metų veiklos plano programos kodas 12  „Ūkio plėtros programa“ tikslo „Darnaus išteklių naudojimo skatinimas“ seniūnijos uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbų vykdymas seniūnijoje“ įgyvendinat šią priemonę, seniūnijos teritorijoje buvo atliekami viešųjų erdvių, šaligatvių, gatvių priežiūros darbai. Želdinių plotai bus prižiūrimi ir tvarkomi pagal poreikį. Miestelio kapinių, kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra, šaligatvių ir gatvių pakraščių priežiūra. Buvo vykdoma seniūnijoje esančių gatvių ir viešų vietų apšvietimo plėtra bei priežiūra. Mokamas darbo užmokestis ir socialinis draudimas aplinkos išlaikymo darbuotojams. Skirtas finansavimas 49270,00 Eur, panaudota 43116,00 Eur. Iš sutaupyto darbo užmokesčio iškelta 6000,00 Eur į valdymo programą kodas 01.
[bookmark: _Hlk99703293]Šakių rajono savivaldybės strateginio 2022–2024 metų veiklos plano programos kodas 07 „Valdymo programa“ tikslo „Efektyvaus viešojo valdymo sistemos sukūrimas“ seniūnijos uždavinio „Vykdyti administracinės naštos mažinimą“ „Savivaldybės veiklos pagrindinių funkcijų vykdymas“ ir „Administracinės naštos mažinimo priemonės“ įgyvendinant priemonę „Savivaldybės veiklos pagrindinių funkcijų vykdymas“ išlaidos komunalinių paslaugų įsigijimui, transporto išlaikymui, kanceliarinėms prekėms ir išlaidos seniūnijos administracinio pastato išlaikymui buvo panaudotos racionaliai. Papildomai gautas savivaldybės finansavimas 4000,00 Eur seniūnijos patalpų šildymo įrangai įsigyti, taip pat papildomai skirta 2300,00 Eur padidėjusių kuro kainų, dyzelino ir benzino, patirtoms neplanuotoms išlaidoms padengti ir dar gauta 2848,00 Eur tikslinė dotacija padengianti ukrainiečių apgyvendinimo, seniūnijos patalpose, išlaidas. Įgyvendinant priemonę „Administracinės naštos mažinimo priemonės“ buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais, išduodami laidojimo leidimai (7 leidimai). Išduotos dvi rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Buvo vykdomos gyvenamosios vietos deklaravimo funkcijos: gyvenamosios vietos deklaravimo pažymų išdavimas, priimami prašymai, dėl deklaravimo duomenų taisymo, keitimo ir naikinimo, atitinkamų sprendimų priėmimas, gyvenamosios vietos nedeklaravusių asmenų apskaita, gautas 71 prašymas. Pagal poreikį buvo atliekami notariniai veiksmai: tvirtinami įgaliojimai, parašų tikrumas, kopijų tvirtinimas, sudaromi testamentai – atlikta 13 notarinių veiksmų. Skirtas finansavimas 8700,00 Eur., panaudota 23873,00 Eur.
Šakių rajono savivaldybės 2022–2024 metų strateginio veiklos plano programos „Socialinės ir sveikatos apsaugos programa“ (kodas 13) 5 tikslo Gyventojų užimtumo didinimas“ uždavinio „Organizuoti užimtumo didinimo programą“ priemonę „Įgyvendinti užimtumo didinimo programą“ įgyvendinus priemonę, pagal patvirtintą rajono savivaldybės 2022 m. užimtumo didinimo programą, įdarbintas 1 seniūnijos gyventojas. Iš valstybės biudžeto tikslinės dotacijos lėšų atliko kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei, o iš savivaldybės biudžeto lėšų patvirtinta kūriko funkcija. Skirtas finansavimas 4030,00 Eur. (SB savivaldybės biudžeto lėšos 2000,00 Eur, SB (D) valstybės biudžeto tikslinės dotacijos lėšos 2030,00 Eur), panaudota 4025,00 Eur. 
Žvirgždaičių seniūnijos funkcijos:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
·  dalyvavo vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo vykdant vaiko teisių apsaugą, užtikrino prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
·  rinko ir Savivaldybės administracijos direktoriui teikė duomenis, reikalingus savivaldybės teritorijoje gyvenančių vaikų apskaitai;
·  registravo žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikė duomenis Savivaldybės administracijos direktoriui;
·  dalyvavo rengiant ir įgyvendinant kaimo plėtros programas;
·  dalyvavo organizuojant ir įgyvendinant civilinę saugą;
·  dalyvavo organizuojant vietos gyventojų apklausas, atliekant gyventojų ir būstų, kitus visuotinius surašymus;
·  dalyvavo kuriant ir įgyvendinant informacinės visuomenės plėtros programas;
·  dalyvavo organizuojant gyventojų sporto ir kultūros renginius;
·  dalyvavo organizuojant viešuosius darbus ir visuomenei naudingą veiklą; 
·  organizavo nemokamus viešuosius darbus nustatyta tvarka pasiųstiems asmenims;
·  organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
·  dalyvavo vykdant socialinės paramos teikimą ir socialinių pašalpų, išmokų mokėjimą ir kontrolę; 
·  teisės aktų nustatyta tvarka dalyvavo įgyvendinant valstybės perduotas funkcijas žemės ūkio srityje; 
·  dalyvavo rengiant ir įgyvendinant vietos veiklos grupių programas ir vietos plėtros strategijas;
·  tvarkė priskirtus registrus ir nustatyta tvarka teikė duomenis;
·  tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą, išdavė seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus; 
·  Vyriausybės nustatyta tvarka išdavė leidimus laidoti, jeigu seniūnijos aptarnaujamoje teritorijoje atlieka kapinių priežiūrą;
·  dalyvavo organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikė pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 8 straipsnio 2 dalyje numatytais atvejais pati teikė šias paslaugas;
·  užtikrino tinkamą Seniūnijos dokumentų tvarkymą, naudojimą ir saugojimą;
·  teisės aktų nustatyta tvarka organizavo Seniūnijos balanse esančio turto inventorizaciją;
·  organizavo Seniūnijos balanse esančio ilgalaikio ir trumpalaikio turto efektyvų valdymą ir naudojimą;
·  dalyvavo įgyvendinant Seniūnijoje kultūrinių renginių, kuriuos rengia kultūros įstaigos, projektus;
·  vykdė rajono savivaldybei nuosavybės teise priklausančių gyvenamųjų patalpų administravimą; 
· vykdė kitas Lietuvos Respublikos vietos savivaldos įstatymo priskirtas ar Savivaldybės tarybos sprendimu nustatytas, funkcijas.
Įgyvendinant programose numatytus tikslus, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
Įgyvendinant šį planą bei tikslus ir uždavinius, buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikė juos ataskaitoje seniūnijos gyventojams ir administracijos direktoriui.


Kudirkos Naumiesčio seniūnijos seniūnas, 
laikinai vykdantis Žvirgždaičių seniūnijos seniūnės funkcijas                             Edvardas Belevičius	

